Forțele rusești încearcă să ia cu asalt uzina Azovstal din Mariupol.
Rușii continuă să bombardeze combinatul Azovstal din Mariupol. Ultimele trupe ucrainene din orașul asediat Mariupol s-au refugiat în uzină siderurgică Azovstal și se crede că acestea sunt blocate acolo împreună cu până la 1.000 de civili caresunt ascunși în adăposturile antiaeriene de sub complex, împreună cu soldați, pușcași marini și medici. Joi, președintele rus a anulat un asalt planificat asupra uzinei și a ordonat în schimb o blocare a complexului.
Forțele rusești încearcă, sâmbătă, să ia cu asalt uzina siderurgică Azovstal din Mariupol, afirmă un oficial ucrainean, ultima redută a orașului.Ultimele trupe ucrainene din orașul asediat Mariupol s-au refugiat în uzină siderurgică Azovstal și se crede că acestea sunt blocate acolo împreună cu până la 1.000 de civili care sunt ascunși în adăposturile antiaeriene de sub complex, împreună cu soldați, pușcași marini și medici.Consilierul prezidențial ucrainean a declarat, acum, că forțele rusești încearcă să desfășoare operațiuni pentru a lua cu asalt uzina Azovstal și că au reluat atacurile aeriene, scrie Sky News.Joi, însuși președintele rus, Vladimir Putin, a anulat un asalt planificat asupra uzinei și a ordonat, în schimb, o blocare a complexului."Nu este nevoie să ne urcăm în aceste catacombe și să ne târâm în subteran prin aceste instalații industriale", a declarat el."Blocați această zonă industrială astfel încât să nu poată trece nici măcar o muscă".Între timp, comandantul marinei ucrainene, Serhiy Volny, a avertizat că luptătorii din vasta uzină de la Mariupol ar putea să nu mai poată "rezista mult timp".El a declarat, pentru Sky News, că trupele sunt "depășite numeric cu 10 la 1" și că peste 500 de luptători au nevoie de îngrijiri medicale.Acesta este ultima redută de rezistență din Mariupol, important din punct de vedere strategic pentru Rusia, deoarece capturarea acestui oraș ar crea un coridor terestru între Crimeea anexată și inima ultimului său asalt din estul Ucrainei.